**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 17.06.2023, ora 08:00 – 18.06.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 18.06.2023, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 17.06.2023, la ora 12:00, **Avertizarea Hidrologică nr. 70 – COD GALBEN / COD PORTOCALIU / COD ROȘU**, valabilă în intervalul *17.06.2023 ora 13:00 – 19.06.2023 ora 12:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Tisa (la intrarea în ţară), Vişeu, Iza, Tur, Someş, Crasna, Barcău, Crişul Repede, Crişul Negru, Crişul Alb, Mureş, Bega, Timiş, Bârzava, Moravița, Caraş, Nera, Cerna, Dunăre – afluenţii mici aferenţi sectorului amonte confluenţă cu râul Desnăţui, Desnăţui, Jiu, Olt, Argeş, Ialomiţa, Siret, Prut*, cu posibile depăşiri ale **COTELOR DE APĂRARE.**

Această **Avertizare Hidrologică** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, CARAŞ-SEVERIN, CLUJ, COVASNA, DÂMBOVIŢA, DOLJ, GALAŢI, GORJ, HARGHITA, HUNEDOARA, IAŞI, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TIMIŞ, VASLUI, VÂLCEA și VRANCEA (32 prefecturi) – COD GALBEN*;

*- ALBA, ARAD, ARGEŞ, BACĂU, BISTRIŢA-NĂSĂUD, BOTOŞANI, CARAŞ-SEVERIN, CLUJ, COVASNA, DOLJ, GORJ, HARGHITA, HUNEDOARA, IAŞI, MEHEDINŢI, NEAMŢ, OLT, SIBIU, SUCEAVA, TIMIŞ, VÂLCEA și VRANCEA (22 prefecturi) - COD PORTOCALIU*;

*- CARAŞ-SEVERIN, DOLJ, GORJ, MEHEDINŢI și TIMIŞ (5 prefecturi) - COD ROȘU*.

**RÂURI**

**Debitele au fost în general în creștere** ca urmare a precipitațiilor căzute în interval și propagării, exceptând râurile din Dobrogea și bazinele inferioare ale Argeșului și Ialomiței, unde au fost relativ staționare.

Scurgeri importante pe versanţi, torenţi şi pâraie, viituri rapide pe râurile mici cu efecte severe de inundaţii locale şi creşteri importante de debite şi niveluri, cu depășirea **COTELOR DE APĂRARE**, s-au înregistrat pe râurile din Banat, Oltenia, Transilvania și Moldova, ca urmare a precipitațiilor însemnate cantitativ căzute în interval și sub formă de aversă.

Ca urmare a propagării viiturilor formate anterior se situează peste:

- **COTELE DE INUNDAȚIE** râurile la stațiile hidrometrice: Bârzava - Gătaia (375+61)-jud.TM (sector îndiguit), Bârzava – Partoș (200+50)-jud.TM (sector îndiguit), Moravița – Moravița (350+29)-jud.TM, Caraș – Vărădia (250+10)-jud.CS, Vicinic – Milcoveni (180+20)-jud.CS, Nera – Sasca Montană (280+48)-jud.CS, Nera – Naidăș (230+37)-jud.CS, Jiu – Răcari (430+26)-jud.DJ;

- **COTELE DE ATENȚIE** râurile la stațiile hidrometrice: Sebeș – Turnu Ruieni (250+5)-jud.CS, Pogăniș – Valea Pai (200+4)-jud.CS (cota de ora 8:00), Bârzava – Moniom (220)-jud.CS, Caraș – Carașova (140+12)-jud.CS, Ciclova – Vrăniuț (150+4)-jud.CS, Nera – Dalboșeț (250+22)-jud.CS, Sașa – Poieni (50+18)-jud.TM, Desnățui – Dragoia (400+30)-jud.DJ, Jiu – Podari (300+65)-jud.DJ și Raznic – Breasta (380)-jud.DJ.

În interval s-au situat peste:

- **COTELE DE ATENȚIE** râurile la stațiile hidrometrice: Almaș – Almașu (160+28)-jud.SJ, Râul Galben – Hațeg (150+43)-jud.HD, Bistra – Voislova Gară (150+24)-jud.CS, Bistra – Obreja (85+4)-jud.CS, Bega – Făget (220+44)-jud.TM, Bega – Luncani (-60+2)-jud.TM, Prigor – Prigor (130+15)-jud.CS, Argetoaia – Scăiești (350+35)-jud.DJ, Latorița – Gura Latoriței (205+9)-jud.VL, Dornișoara – Poiana Stampei (120+15)-jud.SV;

- **COTELE DE INUNDAȚIE** râurile la stațiile hidrometrice: Domald – Zagăr (200+20)-jud.MS, Ciclova – Vrăniuț (200+1)-jud.CS, Raznic – Breasta (480+20)-jud.DJ.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Crasna, Crișul Repede, Crișul Alb, Arieș, Ampoi, Timiș, Bârzava, Moravița, Caraș, Nera, Jiu, bazinele superioare ale Turului și Crișului Negru, bazinul mijlociu și inferior al Oltului, bazinul inferior al Mureșului, cursurile superioare ale Sucevei, Moldovei, Bistriței și mai mici (sub 30% din normalele lunare) pe râurile din bazinele hidrografice: Trotuș, Putna, Rm. Sărat, Bârlad, afluenții Prutului, pe râurile din Dobrogea și pe unele râuri mici din bazinul Vedei, bazinul superior al Oltului și bazinele inferioare ale Argeșului, Ialomiței.

În interval s-au emis două **AVERTIZĂRI HIDROLOGICE** pentru fenomene imediate și trei **ATENȚIONĂRI HIDROLOGICE** pentru fenomene imediate.

Este în vigoare **AVERTIZAREA HIDROLOGICĂ nr. 70** din 17.06.2023.

**Debitele vor fi în general în creștere** ca urmare a precipitațiilor prognozate și propagării, exceptând râurile din bazinele superioare ale Turului, Lăpușului, Crasnei, Barcăului, Someșului Mic, Crișurilor, Arieșului, Begăi, Timișului, Pogănișului, Bârzavei, Moraviței, Carașului, Nerei, Cernei, Motrului, unde vor fi în scădere și râurile din bazinele inferioare ale Argeșului și Ialomiței, unde vor fi relativ staționare.

Sunt posibile scurgeri importante pe versanți, torenți, pâraie, viituri rapide cu posibile efecte de inundații locale și creșteri mai importante de niveluri și debite, cu posibile depășiri ale **COTELOR DE APĂRARE** pe unele râuri din nordul, centrul și estul țării, ca urmare a precipitațiilor însemnate cantitativ prognozate sub formă de aversă.

Ca urmare a propagării viiturilor formate anterior, se vor situa peste **COTELE DE INUNDAȚIE** și **ATENȚIE** cursurile inferioare ale Bârzavei (sector îndiguit), Moraviței, Carașului, Nerei și Jiului.

Se menține în vigoare **AVERTIZAREA HIDROLOGICĂ nr. 70** din 17.06.2023.

**DUNĂRE**

**Debitul la intrarea în țară (secțiunea Baziaș) în intervalul 17.06 – 18.06.2023 a fost în creștere,** având valoarea de 8300 m3/s, peste media multianuală a lunii iunie (6400 m3/s).

În aval de Porțile de Fier debitele au fost în creștere pe sectorul Gruia – Vadu Oii, staționare la Brăila și în scădere pe sectorul Galați – Tulcea.

**Debitul la intrarea în țară (secțiunea Baziaș) va fi în creștere (8600 m3/s).**

În aval de Porțile de Fier debitele vor fi în creștere pe sectorul Gruia – Galați, staționare la Isaccea și în scădere la Tulcea.

***Se situează în faza I de apărare următoarele sectoare de dig:***

- Ciulineț–Isaccea, T. Vladimirescu, Gorgova, Crișan, Letea, Sf. Gheorghe (din administrarea ANAR); Chilia Veche (din administrarea consiliilor locale) (jud. Tulcea).

***Se situează în faza a II-a de apărare următoarele sectoare de dig:***

- R3, R4 (din administrarea ANAR); Nufăru-Victoria (din administrarea consiliilor locale) (jud. Tulcea).

**2.** **Situaţia meteorologică în intervalul 17.06.2023, ora 09:00 –18.06.2023, ora 06:00**

**Administraţia Naţională de Meteorologie** (A.N.M.) a emis în data de 17.06.2023, la ora 10:00, **Avertizarea Meteorologică nr. 69**, conform căreia:

**- COD GALBEN:** ,,*În intervalul 17 iunie, ora 10 – 18 iunie, ora 10, local vor fi perioade cu instabilitate atmosferică în Oltenia, sudul Banatului, vestul Munteniei, Transilvania, Maramureș și Moldova. Aceasta se va manifesta prin averse, descărcări electrice, intensificări de scurtă durată ale vântului și pe arii restrânse vijelii și grindină. În intervale scurte de timp sau prin acumulare cantitățile de apă vor fi de 20...25 l/mp și izolat de peste 30...40 l/mp. Manifestări de instabilitate atmosferică vor fi spre seară și noaptea și în restul Munteniei. Vremea se va menține instabilă și în zilele următoare.”*

**- COD PORTOCALIU:** ,, *În estul și sud-estul Transilvaniei, cea mai mare parte a Moldovei, în zona Carpaților Orientali și estul Carpaților Meridionali vor fi averse torențiale, descărcări electrice, intensificări de scurtă durată ale vântului și pe arii restrânse vijelii și grindină. În intervale scurte de timp sau prin acumulare cantitățile de apă vor fi de 30...40 l/mp și izolat de peste 50 l/mp.”*

Această **Avertizare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GALAŢI, GORJ, HARGHITA, HUNEDOARA, IAŞI, MARAMUREŞ, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, TIMIŞ, VASLUI, VÂLCEA și VRANCEA (32 prefecturi) – COD GALBEN;*

- către prefecturile județelor: *ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, COVASNA, DÂMBOVIŢA, HARGHITA, MUREŞ, NEAMŢ, PRAHOVA, SUCEAVA și VRANCEA (14 prefecturi) – COD PORTOCALIU.*

**ÎN ŢARĂ**

Vremea a fost rece în jumătatea de vest a țării și ușor mai caldă în rest. Gradul de instabilitate atmosferică a fost accentuat în Transilvania, Muntenia, Oltenia, cea mai mare parte a Moldovei și a zonei montane și izolat în Dobrogea, unde s-a manifestat prin dezvoltări noroase convective, averse și descărcări electrice. Ploile au avut și caracter torențial, au fost mai extinse și mai intense după-amiaza și la începutul nopții, iar cantitățile de apă au depășit local 20 l/mp, iar pe arii restrânse, cu precădere în sud-vest, centru și nord-est, 30...50 l/mp. Au fost consemnate căderi de grindină în zona montană a județului Suceava. În Banat, Crișana și Maramureș a fost nebulozitate persitentă și local averse în general slabe cantitativ. Vântul a suflat slab și moderat, cu intensificări de scurtă durată în timpul ploilor în Moldova, Transilvania și la munte. Temperaturile maxime au fost cuprinse între 16 grade la Dumbrăvița de Codru și 32 de grade la Brăila și Hârșova, iar la ora 06 se înregistrau 10 grade la Arad și 21 de grade la Sulina și Gura Portiței.

***Observații:*** *de ieri dimineață de la ora 6 au fost în vigoare 21 de mesaje pentru fenomene meteorologice periculoase imediate:*

*- 2 avertizări cod roșu, câte una emisă de către SRPV Cluj și de către SRPV Sibiu;*

*- 16 avertizări de cod portocaliu, 8 emise de către SRPV Craiova, 4 emise de către SRPV Sibiu, 3 emise de către CNPM pentru Muntenia și 1 emisă de către SRPV Bacău;*

*- 3 atenționări cod galben emise de către CNPM pentru Muntenia.*

**LA BUCUREŞTI**

Vremea a fost caldă, cu o temperatură maximă de 30 de grade la Afumați și 31 de grade la Filaret și Băneasa. Cerul a fost variabil, cu înnorări accentuate spre seară și la începutul nopții când s-au semnalat averse, descărcări electrice și intensificări de scurtă durată ale vântului. La ora 06 se înregistrau 17 grade la Băneasa și 18 grade la Filaret și Afumați.

**3. Prognoza meteorologică în intervalul 18.06.2023, ora 09:00 –19.06.2023, ora 09:00**

**ÎN ŢARĂ**

În Maramureș, Transilvania, Moldova, Dobrogea, Muntenia și jumătatea estică a Olteniei, precum și în cea mai mare parte a zonei de munte vremea se va menține în general instabilă. Îndeosebi după-amiaza și la începutul nopții local vor fi perioade cu înnorări accentuate și averse ce vor avea caracter torențial, însoțite de descărcări electrice, pe alocuri vor fi vijelii și căderi de grindină, iar pe arii restrânse cantitățile de apă vor fi de 20...25 l/mp și izolat peste 30...40 l/mp. În restul teritoriului, cerul va fi variabil, dar cu înnorări temporare și averse slabe, pe spații mici. Temperaturile maxime, în creștere semnificativă față de ziua anterioară în vest-sud-vest, se vor situa, în general, între 23 și 30 de grade, iar cele minime între 10 și 20 de grade. Mai ales noaptea, izolat, se va forma ceață.

**LA BUCUREŞTI**

Vremea va fi în general instabilă. Îndeosebi după-amiaza și seara vor fi perioade cu înnorări accentuate, averse, descărcări electrice și intensificări de scurtă durată ale vântului. Temperatura maximă va fi de 27...28 de grade, iar cea minimă de 15...17 grade.

1. ***CALITATEA APELOR***

**1. Pe fluviul Dunărea**

***Administrația Națională Apele Române*** informează că în dimineața zilei de 17.06.2023 reprezentanții A.B.A. Jiu s-au deplasat în zona localității Pristol, județul Mehedinți, în vederea monitorizării și supravegherii zonei de vărsare a râului Timoc în fluviul Dunărea, ca urmare a informațiilor primite privind descărcarea de ape mari de pe aplasamentul unei cariere în râul Timoc, afluent de dreapta al Dunării, situat în nord-estul Serbiei. S-au prelevat nouă probe de apă din fluviul Dunărea. Nu au fost observate semene vizibile de poluare a apei fluviului Dunărea. Zona va fi monitorizată și supravegheată în continuare de reprezentații A.B.A. Jiu și S.G.A. Mehedinți. Se va reveni cu informații.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

DIRECȚIA COMUNICARE